**Ministru kabineta noteikumu projekta “Grozījumi Ministru kabineta 2010. gada 17. augusta noteikumos Nr. 775 “Noteikumi par karavīru un zemessargu augstāko virsnieku dienesta pakāpēm atbilstošajiem amatiem”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabienta noteikumu projekts ”Grozījumi Ministru kabineta 2010. gada 17. augusta noteikumos Nr. 775 ”Noteikumi par karavīru un zemessargu augstāko virsnieku dienesta pakāpēm atbilstošajiem amatiem” (turpmāk –Noteikumu projekts) izstrādāts, lai papildinātu Ministru kabineta 2010. gada 17. augusta noteikumus Nr. 775 ”Noteikumi par karavīru un zemessargu augstāko virsnieku dienesta pakāpēm atbilstošajiem amatiem” (turpmāk – MK noteikumi Nr.775) un paredzētu šajā normatīvajā aktā jaunus brigādes ģenerāļa un ģenerālmajora dienesta pakāpei atbilstošus karavīru amatus. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2019. gada 12. februārī stājās spēkā Ministru kabineta 2019. gada 5. februāra noteikumi Nr. 61 “Par Latvijas Republikas Aizsardzības ministrijas, Dānijas Karalistes Aizsardzības ministrijas un Igaunijas Republikas Aizsardzības ministrijas saprašanās memorandu par daudznacionālā divīzijas štāba "Ziemeļi" izveidošanu” (turpmāk – MK noteikumi Nr. 61).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz ar MK noteikumu Nr. 61 spēkā stāšanos tika pieņemts un apstiprināts saprašanās memorands par daudznacionālā divīzijas štāba "Ziemeļi" izveidošanu (turpmāk - memorands), tāpēc amatu nosaukumiem MK noteikumos Nr. 775 jābūt sinhronizētiem ar memorandā iekļauto terminoloģiju. MK noteikumu projektā tiek paredzēts MK noteikumus Nr. 775 papildināt ar daudznacionālā divīzijas štāba “Ziemeļi” komandiera un daudznacionālā divīzijas štāba “Ziemeļi” komandiera vietnieka amatu. Daudznacionālā divīzijas štāba “Ziemeļi” štats ir sagatavots Dānijas bruņoto spēku štābā, ievērojot NATO standartus. Vadošos amatus šī divīzijas štāba vadībā Latvijas puse pildīs terminēti, rotācijas kārtībā ar pārējām iesaistītajām dalībvalstīm. Saskaņā ar Aizsardzības ministrijas 2018. gada 6. marta pavēlē Nr. 37-P Par Militāro amatu klasifikatora apstiprināšanu noteikto, Latvijas Nacionālajos bruņotajos spēkos amats “Brigādes komandieris (Sauszemes spēku mehanizētā kājnieku brigāde)” ir brigādes ģenerāļa (OF-6) līmeņa amats. Savukārt divīzija ir vienu līmeni augstāks militārs formējums. Sekojoši, amats “Divīzijas komandieris” ir ģenerālmajora (OF-7) līmeņa amats, bet amats “Divīzijas komandiera vietnieks” ir brigādes ģenerāļa (OF-6) līmeņa amats.Grozījumi MK noteikumu Nr. 775 2.4. apakšpunktā un 2.7. apakšpunkta saistīti ar 2017. gadā notikušajām strukturālām izmaiņām Nacionālajos bruņotajos spēkos, atbilstoši kurām Sauszemes spēki pārtapa par Sauszemes spēku Mehanizētu kājnieku brigādi, bet Jūras spēku flotile par Jūras spēkiem. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālo bruņoto spēku personāls. |
| Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| Administratīvo izmaksu monetārs novērtējums | Noteikumu projekts šo jomu neskar. |
| Atbilstības izmaksu monetārs novērtējums | Noteikumu projekts šo jomu neskar. |
| Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Ministru prezidenta biedrs, aizsardzības ministrs A. Pabriks

12.04.2019. 09:13

573

S.Lepere

67335243

Santa.Lepere@mod.gov.lv